**JAVNI POZIV ORGANIZACIJAM, KI DELUJEJO NA MLADINSKEM PODROČJU, KI IMAJO SEDEŽ V OBČINI TOLMIN**

**za predlaganje članov Strokovnega sveta za mladinske dejavnosti pri Zavodu za kulturo, šport in mladino Občine Tolmin**

Statut Zavoda KŠM Tolmin določa, da ima zavod za vsako od področij svojega delovanja (kultura, šport in mladinske dejavnosti) petčlanski strokovni svet kot posvetovalno strokovno telo, ki direktorju, strokovnim delavcem zavoda, svetu zavoda in ustanovitelju posreduje strokovna mnenja oz. predloge o ključnih vprašanjih s svojega področja.

Predsedniki vseh treh strokovnih svetov zavoda so po določilu 3. odstavka 8. člena Statuta zavoda avtomatsko tudi člani Sveta zavoda, najvišjega organa upravljanja zavoda.

Sestava in način imenovanja članov strokovnega sveta za mladinske dejavnosti in njihove pristojnosti so določene v 24. in 25. členu Statuta.

Strokovni svet za mladinske dejavnosti sestavljata tudi dva predstavnika uporabnikov, ki jih lahko predlagajo vse organizacije, ki delujejo na mladinskem področju in imajo sedež v občini Tolmin, izbiro med njimi pa opravi predstavniški organ reprezentativnega združenja organizacij s tega področja, ki je Izvršilni odbor Mladinskega sveta Občine Tolmin.

Vse upravičene predlagatelje pozivamo, da svoje predloge za imenovanje največ dveh predstavnikov uporabnikov v strokovni svet za mladinske dejavnosti pošljejo najkasneje do petka, 1. avgusta 2025, na spodnjem obrazcu. Obrazec mora vsebovati podpis kandidata, s čimer podaja soglasje k kandidaturi.

Obrazec pošljite po pošti ali prinesite na naslov Zavod KŠM Tolmin, Dijaška ulica 12 C, 5220 Tolmin ali ga pošljite skeniranega po e-pošti na direktor@ksm.si.

Vse pravočasno prejete vloge bomo posredovali Izvršilnemu odboru Mladinskega sveta Občine Tolmin, ki bo med njimi izbral dva člana.

Tolmin, 4. 7. 2025 Matjaž Žbogar, l.r.

 direktor

|  |  |
| --- | --- |
| **Predlagatelj** (organizacije, ki delujejo na mladinskem področju, s sedežem v občini Tolmin) |       |

Na osnovi javnega poziva predlagamo IO Mladinskega sveta občine Tolmin, da v Strokovni svet za mladinske dejavnosti pri Zavodu KŠM Tolmin imenuje naslednje kandidate:

|  |
| --- |
| **Kandidat št. 1** |
| Ime in priimek |       |
| Leto rojstva |       |
| Naslov prebivališča |       |
| Elektronska pošta |       |
| Telefonska številka |       |
| **Podpis kandidata** |

|  |
| --- |
| **Kandidat št. 2** |
| Ime in priimek |       |
| Leto rojstva |       |
| Naslov prebivališča |       |
| Elektronska pošta |       |
| Telefonska številka |       |
| **Podpis kandidata** |

|  |  |
| --- | --- |
| Kraj in datum:       | Žig in podpis: |